Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: 2011. évi LVIII. törvény
Paragraph Index: 743

2. bekezdés – A finanszírozás formái és szabályai (a) Az Alap által nyújtott finanszírozás formája szerint lehet kölcsön, illetve vissza nem térítendõ támogatás, mely feltételeit az Alap belátása szerint határozza meg az adott Tag gazdasági helyzetének és kilátásainak figyelembevételével, továbbá az érintett tevékenység természetét és igényeit mérlegelve. (b) Bármely adott pénzügyi évben az Alap pénzügyi forrásainak mértékét, melyek elkötelezése az (a) pontban leírt operatív céllal történik, idõrõl idõre a Végrehajtó Tanács határozza meg, kellõen figyelembe véve az Alap hosszú távú mûködõképességének feltételeit, valamint a folytonosság szükségességét annak tevékenysége során. A vissza nem térítendõ támogatások mértéke általános szabályként nem haladhatja meg a bármely pénzügyi évben elkötelezett valamennyi forrás nyolcadrészét. A kölcsönök számottevõ része jelentõsen kedvezményes feltételek mellett kerül kihelyezésre. (c) Az Elnök a Végrehajtó Tanács számára megfontolás és jóváhagyás céljával projekt- és programterveket terjeszt elõ. (d) A projektek és programok kiválasztásáról és jóváhagyásáról a Végrehajtó Tanács dönt. Ezen döntéseknél a Kormányzó Tanács által alkotott átfogó szakpolitikai iránymutatások, követelmények és szabályok az iránymutatóak. (e) Általános szabályként, az Alap a hozzá finanszírozási kérelemmel benyújtott projektek és programok kiértékeléséhez nemzetközi intézmények szolgáltatásait veszi igénybe, továbbá szükség szerint egyéb szakmailag megfelelõ, erre a területre specializálódott szervezetekhez is fordulhat. A Végrehajtó Tanács választja ki ezeket az intézményeket és szervezeteket az érintett kedvezményezettel történõ egyeztetést követõen, amelyek az értékelõ tevékenység elvégzésével közvetlenül az Alapnak felelnek. (f) A kölcsön-megállapodás valamennyi esetben az Alap valamint a kedvezményezett között jön létre, aki felelõs az érintett projekt vagy program meg valósításáért. (g) Az Alap szakmailag megfelelõ nemzetközi intézményeket bíz meg a kölcsönök kihelyezésével, az abból származó profit folyósításának, illetve az érintett projekt vagy program meg valósításának felügyeletével. Ezen intézményeknek az egész világra kiterjedõ, vagy regionális lefedettséggel kell rendelkezniük, és minden esetben a kedvezményezett beleegyezésével kerülnek kiválasztásra. Mielõtt a kölcsönkérelmet jóváhagyásra a Végrehajtó Tanács elé terjesztik, az Alap bizonyosságot szerez arról, hogy a felügyelettel megbízandó intézmény egyetért az érintett projekt- vagy programterv elõ zetes értékelésének eredményeivel. Ennek az Alap és az értékeléssel megbízott intézmény vagy szervezet, valamint a felügyelettel megbízandó szervezet között kell meg valósulnia. (h) A fenti (f) és (g) pontok alkalmazásában a „kölcsön” kifejezés magában foglalja a „vissza nem térítendõ támogatásokat”. (i) Az Alap a hitelkeretet kiterjesztheti nemzeti fejlesztési ügynökségek számára abból a célból, hogy az alkölcsönöket folyósítson projektek és programok finanszírozására az Alappal kötött kölcsönszerzõdés elfogadott feltételrendszerén belül. Mielõtt a Végrehajtó Tanács jóváhagyná az ilyen hitelkeret kiterjesztését, az érintett nemzeti fejlesztési ügynökség és programja az (e) pontban foglaltaknak megfelelõen kiértékelésre kerül. A szóban forgó program meg valósítását a (g) pontban foglalt eljárás alapján kiválasztott intézmények felügyelik. (j) A Végrehajtó Tanácsnak megfelelõ szabályokat kell alkotnia az Alap forrásaiból finanszírozandó termékek és szolgáltatások beszerzésére. Ezen szabályoknak általános elvárásként összhangban kell lenniük a nemzetközi közbeszerzés alapelveivel, és kellõ mértékben elõnyben kell részesíteniük a fejlõdõ országokból érkezõ szakembereket, technikusokat és szállítmányokat.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes